als_Latn dik_Latn sag_Latn
Kryeministri Edi Rama, thotë se Ballkani nuk po ecën drejt Bashkimit Europian në mënyrë homogjene dhe se vendet e rajonit kanë sot ritme të ndryshme sa i përket proceseve integruese.
Shefi i qeverisë shqiptare analizon qeverisjet dhe shoqëritë në vendet e Evropës Juglindore dhe thotë se ato kanë ritme të ndryshme, jo në sensin e vullnetit dhe të aspiratës së shprehur për t’u bërë pjesë e Bashkimit Europian, por në sensin e marrëdhënieve mes qeverive dhe sistemeve të brendshme të çdo vendi, që nga drejtësia deri tek liria e medias.
Deklaratat e z.Rama u bënë sot, në Forumin rajonal “Europa Juglindore si një treg i përbashkët”.
Në fjalimin e tij që e gjeni të plotë këtu
, z.Rama tha se sot jetojmë në një kohë kur reflektime të tilla janë gjithnjë e më të nevojshme, “sepse nga njëra anë kemi sfidën e ecjes drejt Bashkimit Europian si vend dhe si rajon, por nga ana tjetër, e kemi të pamundur të mos konstatojmë se vetë Bashkimi Europian nuk po ecën drejt Europës si projekt me atë vendosmëri strategjike që Bashkimi Europian u bë zanafilla e këtij projekti”.
Rama nuk i kurseu kritikat edhe ndaj Brukselit: “Edhe vetë Bashkimi Europian nuk po ecën drejt finalizimit të projektit, as në mënyrë homogjene, por edhe as në mënyrë të vendosur”.
Në këto kushte z.Rama sugjeron se “është shumë e rëndësishme që ne si vend të bëjmë çmos që të shtyjmë sa më shumë drejt harmonizimit të zhvillimit rajonal, duke forcuar urat e bashkëpunimit në fusha të rëndësishme, me interes të përbashkët, si transporti dhe si tregtia, pa dyshim, si energjia dhe si shërbimet financiare po ashtu, që stimulojnë rritjen e hapësirës së një tregu të integruar, por pa harruar asnjëherë se të gjitha këto së bashku nuk do të arrijnë dot të na japin atë që kërkojmë nëse së bashku ne nuk do arrijmë të formësojmë një politikë rajonale të dakordësuar në funksion të bashkimit tonë me Europën, si Bashkim Europian”. /a.b/noa.al/
als_Latn als_Latn als_Latn als_Latn als_Latn als_Latn als_Latn